Case ID: 1217908
Sentence 80: Məhkəmə hazırkı icraatda mübahisələndirilən inzibati aktın – 7 may 2020-ci il tarixli 38 nömrəli “Tikintiyə icazə”nin qəbulu üzrə cavabdeh inzibati orqan Azərbaycan Respublikası Dövlət Şəhərsalma və Arxitektura Komitəsi yanında Bakı Şəhər Memarlıq və Şəhərsalma Baş İdarəsi tərəfindən aparılan inzibati icraatda qanunvericiliyin tələblərinin tətbiq edilməsi ilə bağlı müəyyən etdiyi aşağıdakı xüsusatları diqqətə çəkir: - iş üzrə təyin edilmiş ekspertizanın keçirilməsinin mümkün olmaması səbəbindən ekspert qarşısında qoyulmuş müvafiq suallar nəticəsiz qaldığından, mübahisəli predmeti olan “Tikintiyə icazə”də nəzərdə tutulan tikintinin aparılacağı torpaq sahəsinin məhz İddiaçı məxsus sahə ilə üstüstə düşüb-düşməməsi müəyyən edilmir; - hətta yuxarıda qeyd olunan üst-üstə düşmə halı müəyyən edilsə belə, hazırkı İddiaçı ilə "xxxx" MMC arasında bağlanmış 10 iyun 2016-cı il tarixli “İcarə müqaviləsi” ləğvi ilə bağlı tərəflərin razılaşması olmadığından, eləcə də müqavilənin əhəmiyyətli dərəcədə pozuntusu hal müəyyən edilmədiyindən, müqavilə ləğv edilmiş kimi qiymətləndirilə bilməz; - 7 may 2020-ci il tarixli “Tikintiyə icazə”ni verməkdə cavabdeh inzibati orqan Azərbaycan Respublikası Dövlət Şəhərsalma və Arxitektura Komitəsi yanında Bakı Şəhər Memarlıq və Şəhərsalma Baş İdarəsi səlahiyyətli olduğundan və üzərində tikiliyə icazə verilmiş müvafiq torpaq sahəsi inzibati icraatda tikinti aparmağa icazə verilmiş hazırkı üçüncü şəxs "xxxx" MMC-ninqanunsuz istifadəsində olmadığından, inzibati icraatda Azərbaycan Respublikası Şəhərsalma və Tikinti Məcəlləsinin 5.2 və 75-ci maddələrinin tələbləri gözlənilmişdir; - mübahisə predmeti olan 7 may 2020-ci il tarixli inzibati aktın (icazənin) qəbulunda maraqlı şəxslər qismində hazırkı iddiaçının məlumatlandırılmaması «İnzibati icraat haqqında» Azərbaycan Respublikası Qanununun 36.3-cü maddəsinin və Azərbaycan Respublikası Şəhərsalma və Tikinti Məcəlləsinin 76.1-ci maddəsinin tələblərinə münasibətdə pozuntu sayılsa da, “mütənasiblik prinsipi” baxımından maraqlı şəxslərin hüquqları pozulmadığından, bu pozuntu formal xarakterlidir və inzibati aktın qanuniliyinə mütənasib təsir etməmişdir; Məhkəmə yuxarıda qeyd olunanları nəzərə alaraq, sonda belə qənaətə gəlir ki, cavabdeh Azərbaycan Respublikası Dövlət Şəhərsalma və Arxitektura Komitəsi yanında Bakı Şəhər Memarlıq və Şəhərsalma Baş İdarəsinin 3 mart 2020-ci il tarixli 14 nömrəli “tikintiyə icazə”si qanunsuz inzibati akt kimi qiymətləndirilməməlidir.